## Rješenje o odobrenju objavljivanja ponude za preuzimanje javnog dioničkog društva Brodomerkur d.d., Split Mepasu d.o.o. iz Širokog Brijega, Bosna i Hercegovina

### NN 156/2004 (10.11.2004.), Rješenje o odobrenju objavljivanja ponude za preuzimanje javnog dioničkog društva Brodomerkur d.d., Split Mepasu d.o.o. iz Širokog Brijega, Bosna i Hercegovina

# KOMISIJA ZA VRIJEDNOSNE PAPIRE REPUBLIKE HRVATSKE

2727

Sukladno
odredbama članka 13. stavka 2. Zakona o preuzima­nju dioničkih društava
(»Narodne novine«, broj 84/02, 87/02 i 120/02), Komisija za vrijednosne papire
Republike Hrvat­ske, teme­ljem Zahtjeva društva Mepas d.o.o., Široki Brije­g,
Vinkovačka b. b., Bosna i Herce­govina, zastupanog po opuno­moć­eniku, trgovačkom
društvu Interfinance d.o.o.,
Zagreb, Heizelova 4a, za odobre­nje objav­ljiva­nja ponude za preuzima­nje jav­nog
dioničkog društva Brodomerkur
d.d., Split, Po­ljička cesta 35, na sjednici održanoj 4. studenoga 2004.
godine, donijela je

## RJEŠENJE

3. Društvu
Mepas d.o.o., Široki Brije­g, Vinkovačka b.b., Bosna i Herce­govina, odobrava
se objav­ljiva­nje ponude za preuzima­nje javnog dioničkog društva Brodomerkur
d.d., Split, Po­ljička cesta 35.

4. Ovo
Rješe­nje objavit će se u »Narodnim novinama«.

Obrazlože­nje

I. Društvo
Mepas d.o.o., Široki Brije­g, Vinkovačka b. b., Bosna i Herce­govina (da­lje u
tekstu: Ponudite­lj), zastupano po punomoćniku, trgovačkom društvu Interfinance d.o.o., Zagreb, Heizelova
4a, podnijelo je Komisiji za vrijednosne papire Republike Hrvatske (da­lje u
tekstu: Komisija), dana 28. listopada 2004. godine, Zahtjev za odobre­nje objav­ljiva­nja
ponude za preuzima­nje trgovačkog društva Brodomerkur d.d., Split, Po­ljička
cesta 35 (da­lje u tekstu: Izdavate­lj), a dana 29. listopada 2004. godine,
dopunu toga zahtjeva, teme­ljem odredbe članka 13. stavka 1. Zakona o preuzima­nju
dioničkih društava (da­lje u tekstu: Zakon). Zahtjevu je priložena s­ljedeća
dokumentacija:

– Tekst
ponude za preuzima­nje

– Nalog
za kup­nju vrijednosnih papira broj 04718/04-K, od 4. listopada 2004. godine

–
Ugovor o obav­lja­nju poslova pohrane dionica, sklop­ljen 21. listopada 2004.
godine između Središ­nje depozitarne agencije d.d., Zagreb, kao depozitara i
trgovačkog društva Interfinance d.o.o., Zagreb, Heizelova 4a, koje zastupa društvo
Mepas d.o.o., Široki Brije­g, Vinkovačka bb, Bosna i Herce­govina, kao ponu­di­te­lja

–
Ugovor o dugoročnom kreditu s valutnom klauzulom broj 3202897399, koji su 25.
listopada 2004. godine sklopili Zagrebačka banka d.d., Zagreb, Paromlinska 2,
Sektor poslovnog bankarstva, Poslovni centar Zagreb 3, kao Banka, Mepas d.o.o.,
Široki Brije­g, Vinkovačka bb, Bosna i Herce­govina, kao Klijent, Saponia d.d.,
Osijek, Matije Gupca 2 i Koestlin d.d., Bjelovar, Slavonska cesta 2a, kao Sudužnici
i Mirko Grbešić, Široki Brije­g, Dobrkovići bb, Bosna i Herce­govina, kao Jamac
platac, s rokom korište­nja kredita najkasnije do 31. siječ­nja 2005. godine

– Punomoć Zagrebačke banke d.d., Zagreb, broj
1358/2004, kojom se Zlatko Račić, direktor Poslovnog centra Zagreb 3 i Damir
Misir, vodite­lj poslovnog odnosa u Sektoru poslovnog bankarstva, opunomoćuju
da u ime i za račun Zagrebačke banke d.d., Zagreb, Paromlinska 2, skupno potpišu
Ugovor o dugo­ročnom kreditu  s valutnom
klauzulom broj 3202897399

–
Izjava Ponudite­lja da nije obveznik Agenciji za zaštitu tržišnog natjeca­nja
prijaviti namjeru provedbe koncentracije poduzetnika u smislu članka 22. Zakona
o zaštiti tržišnog natjeca­nja (»Narodne novine«, broj 122/03)

–
Izvadak iz sudskog re­gistra Županijskog suda Široki Brije­g za Mepas d.o.o., Široki
Brije­g, Vinkovačka bb, Bosna i Herce­govina

–
Punomoć kojom društvo Mepas d.o.o., Široki Brije­g, Vinkovačka bb, Bosna i
Herce­govina, opunomoćuje trgovačko društvo Interfinance
d.o.o., Zagreb, Heizelova 4a, na zastupa­nje pred Komisijom u postupku preuzima­nja
dioničkog društva Brodomerkur d.d., Split, Po­ljička cesta 35

–
Potvrda o uplati administrativne pristojbe i naknade.

II.
Sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine«, broj 118/03), u
svezi s odredbama članka 114. stavaka 1. i 5. Zakona o tržištu vrijednosnih
papira (»Narodne novine«, broj 84/02), Izdavate­lj je javno dioničko društvo.

Komisija
je izvršila uvid u sudski re­gistar na Internetu, podatke o Izdavate­lju, teme­ljni
kapital i pravni odnosi te utvrdila da teme­ljni kapital Izdavate­lja iznosi
188.728.900,00 kn.

Uvidom u podatke Središ­nje depozitarne agencije d.d.
Zagreb, iz predmeta: Komisija – dostava podataka o izdavate­ljima, Klasa:
450-08/04-01/86, utvrđeno je da je Izdavate­lj na zad­nji dan u mjesecu srp­nju,
kolovozu i rujnu 2004. godine, imao više od 100 dioničara.

III. Uvidom u dokumentaciju priloženu uz Zahtjev utvrđeno
da je priložena sva dokumentacija propisana odredbama članka 12. stavka 2.
Zakona.

Nada­lje, utvrđeno je da su Zahtjevu priložene
potvrde o plaćenoj administrativnoj pristojbi i naknadi, sukladno odredbama članka
2. točke 24. Pravilnika o vrsti i visini administrativnih pristojbi i naknada
(»Narodne novine«, broj 115/02 i 43/03).

IV. Ponudite­lj je, sukladno odredbi članka 2. točke
6. Zakona, 4. listopada 2004. godine transakcijama na Varaždinskoj burzi d.d.,
Varaždin i Zagrebačkoj burzi d.d., Zagreb, po najvišoj cijeni od 924,93 kn za
jednu dionicu, stekao 57.026 dionica Izdavate­lja, što čini 57,41% teme­ljnog
kapitala i 57,69% glasova koje daju dionice s pravom glasa i tako došao u
obvezu objav­ljiva­nja ponude za preuzima­nje, sukladno odredbi članka 4. stavka
1. Zakona.

V. Cijena po kojoj Ponudite­lj nudi otkup dionica u
ponudi za preuzima­nje iznosi 924,93 kn po dionici. Prema očitova­njima Zagrebačke
burze d.d., Zagreb i Varaždinske burze d.d., Varaždin, dostav­ljenih na zahtjev
Komisije (u predmetu: Klasa: 450-08/04-01/490), prosječna cijena ostvarena na
burzi niža je od ponuđene cijene te je utvrđeno da je cijena izražena u ponudi
za preuzima­nje u iznosu od 924,93 kn po dionici, utvrđena u skladu s odredbom članka
15. stavci 3.–6. Zakona.

VI. Ponudite­lj je vlasnik 57.026 dionica Izdavate­lja,
a temeljni kapital Izdavate­lja podije­ljen je na 99.331 redovnu dionicu, svaka
u nominalnom iznosu od 1.900,00 kn. Novčana sredstva potrebno je, dakle,
osigurati sukladno odredbi članka 9. stavka 1. Zakona, za plaća­nje preostalih
dionica Izdavate­lja s pravom glasa, u iznosu od najma­nje 38.681.497,53 kn.
Uvidom u Ugovor o dugoročnom kreditu s valutnom klauzulom broj 3202897399, koji
su 25. listopada 2004. godine sklopili Zagrebačka banka d.d., Zagreb,
Paromlinska 2, Sektor poslovnog bankarstva, Poslovni centar Zagreb 3, kao
Banka, MepaS d.o.o. Široki Brije­g, Vinkovačka bb, Bosna i Herce­govina, kao
Klijent, Saponia d.d., Osijek, Matije Gupca 2, i Koestlin d.d., Bjelovar,
Slavonska cesta 2a, kao Sudužnici i Mirko Grbešić, Široki Brije­g, Dobrkovići
bb, Bosna i Herce­govina, kao Jamac platac, s rokom korište­nja kredita
najkasnije do 31. siječ­nja 2005. godine, utvrđeno je da je Ponudite­lj
osigurao sredstva u iznosu od 39.129.163,65 kn.

VII.
Budući da je dostav­ljeni tekst ponude za preuzima­nje sastav­ljen sukladno
odredbama članka 12. stavka 1. Zakona, a dokumentacija priložena predmetnom
Zahtjevu dostav­ljena sukladno odredbama članka 12. stavka 2. Zakona, odlučeno
je kao u izreci.

VIII.
Na teme­lju odredbe članka 8. stavka 4. Zakona o tržištu vrijednosnih papira,
ovo Rješe­nje objav­ljuje se u »Narodnim novinama«.

UPUTA
O PRAVNOM LIJEKU

Protiv
ovog Rješe­nja žalba nije dopuštena, ali se može pokrenuti upravni spor podnoše­njem
tužbe Upravnom sudu Repub­like Hrvatske u roku 30 dana od dana primitka ovog
Rješe­nja.

Klasa:
UP/I-450-08/04-02/164
Urbroj: 567-01/04-3
Zagreb, 4. studenoga 2004.

Predsjednik Komisije
**Mi­ljenko Fičor,** v. r.

Rješenje, NN 156/2004-2727